Agus oli meitä vastassa kuten sovittiin ja huoneisto oli juuri sellainen kuin kuvissa. Suurin miinus tuli melusta, joka tuli alakerrasta. Tästä kyllä jo puhuinkin paikan päällä ja Agus sanoi tämän olevan uusi ilmiö. Ikkunat ovat niin ohuet ja vastapäiset ikkunat aivan parin metrin päässä, joten ääni kantautuu ylös todella kovaa. Korvatulpat välttämättömät, jos aikoo nukkua ennen 2am. Liikenne sen sijaan ei häiritse lainkaan. Sijainti ihanteellinen. On metro, pikaruokapaikkoja, nähtävyyksistä ehkä tunnetuin Sagrada Familia ihan lähellä. Lentokentältä taksilla 29e. Eli ei paha. Poislähtiessä saimme luovuttaa huoneen myöhemmin, josta suuri kiitos:) Roskapusseja ja vessapaperia kului kyllä enemmän kuin oli jätetty, lienemmekö tavallista tuhlaavampia?! Niin ja varoituksen sana, vesi on polttavan kuumaa. Poikani huuhtoi kertakäyttömukia kuumalla vedellä ja se suli. Pesuainetta oli talon puolesta, mikä sekin aivan upea juttu ja pesukoneessa pikaohjelma, joten miten helppo illalla vain pesaista päivän pyykit ja aamulla taas puhdasta päälle. Lattiaharjaa kaipailin, koska aina jotain roskaa lattialle kulkeutuu. Ravintolasuosituksia oli listattu ja yhtä kokeilimme. Ystävällinen pieni ravintola, joten suosittelen ottamaan listasta ihan sokkona jonkin kohteen ja maistamaan rohkeasti paikallista ruokaa. Ehkä vielä jos jaksaisitte, voisitte koota kansioon vähän lisää kohteita, joita ei ehkä joka turistioppaassa ole ja joita itse suosittelisitte. Näin kun mekin lähes kaksi viikkoa olimme, olisimme voineet lähteä vaikka jonnekin kauemmas retkelle. Kaikkinensa hieno kokemus. Kiitos:)